[{"text_idx": "#000002", "text": "Mae\u2019r EndoWaliau yno i roi gwybod i\u2019r rhai sy\u2019n dioddef ag endometriosis nad ydyn nhw ar eu pennau eu hunain. Maen nhw yno i roi gwybod i\u2019r byd bod endometriosis yn bodoli, ac nad yw\u2019r rhai sy\u2019n dioddef ag e yn anweledig nac yn dychmygu\u2019r boen."}, {"text_idx": "#000005", "text": "Trefnais sesiwn ffotograffiaeth gyda fy ffrind. Ro\u2019n i am iddo gyfleu\u2019r melyn, y symbol, a\u2019r neges bod endometriosis yn bodoli. Yn amlwg, dyna yw lliw endo. Ond dewisais i felyn hefyd gan fod negyddiaeth o fy nghwmpas ar y pryd, ac ro\u2019n i\u2019n teimlo mor isel... Ro\u2019n i eisiau rhywbeth i godi fy hunan, a helpu\u2019r lleill oedd yn ei chael hi\u2019n anodd hefyd. Rwy\u2019n hoffi ychydig o liw. Meddyliais i pe bawn i\u2019n mynd allan yna mewn melyn ac yn dechrau chwistrellu pethau a\u0302 phaent, efallai y byddai\u2019n dod ag ychydig o bositifrwydd i bobl."}, {"text_idx": "#000006", "text": "Ro\u2019n i wrthi\u2019n chwistrellu, pan ddaeth bachgen ifanc heibio a dechrau rhegi arna i. Roedd e\u2019n dweud ei bod yn warthus fy mod i\u2019n difetha wal y ty\u0302. Dywedais \u201cWel, fy nhy\u0302 i yw e, yn un peth. Ac yn ail, pe baet ti ond yn darllen beth mae\u2019n ei ddweud, fe weli di bod mwy i\u2019r peth. Dw i ddim yn tynnu llun o bidyn ar ryw wal, ydw i? Neu fagina? Efallai y gweli di bod yna neges y tu o\u0302l i\u2019r hyn rwy\u2019n ceisio ei wneud\u2019."}, {"text_idx": "#000008", "text": "Tynnodd rhywun lun o\u2019r wal, a chafodd ei rannu ar dudalen Facebook FTWW. I ddechrau, roedd yr ymateb yn gymysg. Ond yna dechreuodd pobl ddweud mwy a mwy, \u2018Dw i\u2019n meddwl ei fod e\u2019n anhygoel, caria mlaen i wneud hyn, alla i gael fy enw i ar y wal?\u2019"}, {"text_idx": "#000010", "text": "Cafodd EndoWal II ei chwistrellu yn Sunflower & I, Bae Caerdydd. Mae 1,000 o enwau arni, a chafodd ei phaentio\u2019n gyfan gwbl ar ochr fewn y safle. Cafe Go yw EndoWal III, ac mae gwahanol rannau y tu mewn a\u2019r tu allan."}, {"text_idx": "#000012", "text": "Sylweddolais gyda\u2019r wal gyntaf fy mod i allan yn yr awyr agored. Byddai pobl yn cerdded heibio, ac yn gofyn beth ro\u2019n i\u2019n ei wneud. Ro\u2019n i\u2019n cyfathrebu. Sydd, i fi, yn help mawr."}, {"text_idx": "#000013", "text": "Roedd y drydedd wal mewn dwy ran, ac roedd modd i fi fod tu allan. Felly dechreuodd hynny fy helpu i unwaith eto, gan fod pobl yn cerdded heibio ac yn gofyn cwestiynau. \u2018Beth wyt ti\u2019n ei wneud?\u2019, \u2018Am beth mae hyn?\u2019... Rhoddodd hynny hwb go iawn i fi."}, {"text_idx": "#000015", "text": "Mwy o waliau, mwy o enwau."}, {"text_idx": "#000016", "text": "Mae\u2019r EndoWaliau yn helpu i annog yr Ymgyrch Codi Ymwybyddiaeth i dyfu a lledaenu dros y byd; gan hybu chwaeroliaeth sydd wedi\u2019u tawelu i sefyll gyda\u2019i gilydd a chodi llais dros newid."}, {"text_idx": "#000017", "text": "Drwy ddefnyddio\u2019r celf ar yr EndoWal, gallwn barhau i godi ymwybyddiaeth a chefnogi ein gilydd mewn ffordd gadarnhaol a lliwgar."}, {"text_idx": "#000018", "text": "Rwy\u2019n gobeithio un dydd y bydd EndoWaliau ym mhob dinas, fel bod modd iddyn nhw gael eu gweld, eu llofnodi, a\u2019u rhannu. \ud83d\udc9b"}]